# Apponyi Géraldine

### A Wikipédiából, a szabad lexikonból.

Apponyi Géraldine (Budapest, 1915. augusztus 6. – Tirana, 2002. október 23.) albán királyné. Apja nagyapponyi gróf Apponyi Gyula politikus, anyja Gladys Virginia Stewart amerikai milliomosnő.

Tanulmányait az Amerikai Egyesült Államokban és Párizsban végezte. 1938 elején egy bálon megismerkedett az európai nagyvárosok szórakozóhelyein ekkoriban gyakran feltűnő I. Zog albán királlyal és rövidesen feleségül ment hozzá. Az esküvőt 1938. április 27-én tartották Tiranában. 1939. április 8-án, Albánia olasz megszállása idején a királyi pár – újszülött fiukkal, Lekával – Görögországba, Törökországba, Franciaországba, majd Angliába menekült. A II. világháború után Albániában kikiáltották az Albán Népköztársaságot, így ekkor sem térhettek haza. 1946-tól 1955-ig Alexandriában, 1955-től Párizsban éltek. Apponyi Géraldine férje 1961. április 9-én bekövetkezett halála után Madridban telepedett le. Fia I. Leka néven Albánia királyává nyilvánította magát, de az országba nem térhetett vissza. 1982-ben a királyi család a Dél-afrikai Köztársaságba költözött, ahol Leka kereskedőházat alapított.

Apponyi Géraldine 2002 júniusában fiával, menyével és unokájával együtt hazatért Albániába. Az anyakirálynét augusztusban egy francia kórházban ápolták tüdőproblémával, amelyet az orvosok szerint a dél-afrikai fennsíkról Tiranába való költözése okozott. Október 23-án egy tiranai katonai kórházban, nyolcvanhét éves korában halt meg.

## [szerkesztés] Külső hivatkozások

- Apponyi Géraldine fényképe

A lap eredeti címe "http://hu.wikipedia.org../../../a/p/p/Apponyi_G%C3%A9raldine_75a6.html"

Kategóriák: Albánia történelme | Magyar történelmi személyek

##### Views

- Szócikk
- Vitalap
- Aktuális változat

##### Keresés

##### Más nyelveken

- Deutsch
- English
- Eesti
- Nederlands
- Suomi
- Svenska